142 
noget Væsentligt, og om der ikke gives andre Blomster, der 
netop ere dannede af den primære Axes Blade, drager han 
raskvæk sin Slutning og blotter sig. Eller hvad vilde man 
vel kalde det, naar en »Zoolog« sluttede saaledes: »Nu har 
»jeg undersøgt en heel Deel Dyr, nemlig en Hest, en Ko og 
»en Griis , og de have alle fire Been. Dyr have altsaa 
»fire Been. Her finder jeg en Gjenstand, som man kalder 
»en Oldenborre; den har sex Been. Da Dyr jo have fire 
»Been, saa kan Oldenborren altsaa ikke være noget Dyr, 
»saaledes som man i Almindelighed er tilbøielig til at 
»antage. Den er dog heller ingen Plante, hvilket jeg 
»ogsaa skylder Sandheden at erklære, at jeg ikke har hørt 
»paastaae. Derimod er den en Mellemting« o. s. fr. Og 
skjøndt dette Exempel maaskee ved første Øiekast seer ud 
til at være noget overdrevent, vil man dog ved nærmere 
Sammenligning erkjende, at det er aldeles analogt med Prof. 
Ørsteds Slutning angaaende Cycas. 
Saavidt jeg kan fatte Tankegangen i Prof. Ørsteds 
Ræsonnement om Cycas (s. Citaterne af hans Afhandlinger, 
ovenfor, pag. 93— 94), er det ovennævnte Forhold med de 
»primære Blade« den væsentligste eller eneste Grund for ham 
til at frakjende Cycas Blomster. Gjennemvoxningen nævnes 
vel, men uden at der lægges særlig Vægt paa, at det er den, 
der gjør Blomsten til en »Frugtbladstand«. Men forudsat 
at Gjennemvoxningen er Hovedsagen for Prof. Ørsted, saa 
forandrer det jo slet ikke Sagen; Blomsten hos Cycas er 
ligefuldt en Blomst, kun at Blomstens Axe i dette Tilfælde 
efter at have staaet i Befrugtningens Tjeneste bliver vege- 
tativ og medvirker til at opbygge den fælles Stamme, medens 
i Reglen ellers baade Axen og Bladene af en Blomst have 
udspillet deres Rolle ug dø bort, naar Frøspredningen er 
tilende. 
Maa man nu end billigviis forbauses over Prof. Ørsteds 
ovenanførte Udtalelse angaaende Cycas, saa er det dog Alt- 
sammen for Intet at regne mod det, der staaer tilbage. I 
en anden af de Afhandlinger, hvormed vi her beskjæftige os 
(s. ovenfor, pag. 99), hedder det nemlig: »Ogsaa hos Picea 
